کاتالونیا اؤزارک یؤنتیمی باشقانی کیم تورا، ایسپانیا حکومتین‌دن داها چوخ صلاحیت دئییل، باغلاییجی بیر مستقیل‌لیک رفراندوم ایسته‌یرک، آیریلیقچیلاری کوچه‌یه چاغیردی.
تورا، بارسلونادا ائتدیگی "بیزیم آن" باش‌لیق‌لی چیخیشین‌دا، مرکزی حکومتله کاتالونیانین گله‌جیینه دایر دانیشیقلاردا ایشتیراک ائتمه‌یه حاضر اولدوغونو و زوراکی‌لیغی رد ائتدیگینی دئدی.
باشباخان پدرو سانچزین "گوجلندیریلمیش بیر اؤزارک‌لیگین اونایلاناجاغی رفراندومو" تکلیفینی یئترسیز گؤرن توررا،
"سورونو ساده‌جه اوزرین‌ده آنلاشیلمیش، باغلاییجی و اولوسلارآراسی تانینیرلیغی اولان بیر مستقیل‌لیک رفراندومو حل ائدر" دئدی.
تورا، گئری آددیم آتمادیقلارینین و هئچ بیر شئی‌دن ال چکمه دیکلرینی وورغولایاراق،
"آچیق بیر هدفیمیز وار. او دا جمهوریت شکلین‌ده باغیمسیز کاتالونیا دؤولتی" دئیه دانیشدی.
آیریلیقچیلاری، گله‌جک هفته‌لرده گپئچیریلمه‌سی پلانلاش‌دیریلان خالق توپلانتیلارین‌دا فعال ایشتیراک ائتمه‌یه و کوچه‌لری دولدورماغا چاغیران تورا، قالابالیق‌لارین ایسپانیا حکومتینین بؤلگه‌یه اؤز مقدراتینی تعیین حاقی وئرمه‌سینه یاردیم‌چی اولاجاغینی دئدی.
مستقیل‌لیک جهدلری سببیله یارغیلانان کاتالون سیاست‌چی و یا سیویل توپلوم لیدئرلری حاقین‌دا تبرئه‌دن باشقا هئچ بیر قراری قبول ائتمه‌یه‌جکلرینی وورغولایان تورا، "یا اؤزگورلوک، یا اؤزگورلوک" ایفاده‌سینی ایشلتدی.
